11Ha lehˬ ve bon hkawˇ chi awˬ pon bon maˍ paˍ, tcuh yaˇ leh, saˍ la˰ te tuˬ, G'uiˬ sha ngaˬ hta˰ leuˆ yuˬ laˇ ve yoˬ. 12Chi hta˰ pa taw ngaˬ chi hk'e g'a tu˰ g'a hkanˍ ve yoˬ. Ya˰ hk'aˇ, ngaˬ maˇ ya˰ taw. Awˬ lawn k'o, ngaˬ yonˍ chehˇ ve awˬ shehˍ hpaˇ hta˰ ngaˬ shiˍ taˍ ve yoˬ. Ngaˬ yawˇ hta˰ hk'a chiˬ a˰ piˇ taˍ ve teˇ hpaˍ, awˬ nyi oˇ ve teˇ nyi hk'a gaˬ yawˇ ha˰ shaˉ taˍ g'a ve yoˬ teh˰ ngaˬ hk'a deh˰ shiˍ taˍ ve yoˬ. 13Yeˍsuˆ Hkri˰ hta˰ caˉ da˰ ve yonˍ ve leh ha˰ ve teˇ ceuˬ awˬ hk'aw lo, nawˬ lehˬ ngaˬ geh g'a kaˇ taˍ ve, da˰ jaˇ biˇ jaˇ ve tawˇ hkawˇ teˇ hpaˍ hta˰ hk'a deh˰ na yuˬ leh te k'ai-o. 14Ngaˬ hui awˬ hk'aw lo chehˇ taˍ ve da˰ ve kehˬ ve Awˬ ha hpu hta˰ nawˬ cuˇ leh, nawˬ hta˰ chiˇ a˰ laˇ peuˬ ve , da˰ jaˇ ve awˬ ceuˬ hta˰ hk'a deh˰ ha˰ shaˉ taˍ-o˰.